หุ้นปิดตลาดลดลง 21.23 จุด
ดัชนีหุ้นไทยวันที่ 24 พ.ค. เปิดตลาดดัชนีหุ้นปรับตัวลดลงทันทีจนมาปิดตลาดที่ระดับ 744.31 จุด ลดลง 21.23 จุด หรือ 2.77% มูลค่าการซื้อขาย 27,620 ล้านบาท มีแรงขายในหุ้นขนาดใหญ่
24 พ.ค. 2553

ดัชนีหุ้นไทยวันที่ 24 พ.ค. เปิดตลาดดัชนีหุ้นปรับตัวลดลงทันทีจนมาปิดตลาดที่ระดับ 744.31 จุด ลดลง 21.23 จุด หรือ 2.77% มูลค่าการซื้อขาย 27,620 ล้านบาท มีแรงขายในหุ้นขนาดใหญ่
นายเทิดศักดิ์ ทวีธีระธรรม บล.เอเซียพลัส กล่าวถึงดัชนีหุ้นลงแรงมาจาก 2 ปัจจัยการเมืองและปัจจัยต่างประเทศกรณีกรีซ แต่หลังจากนี้เชื่อว่าดัชนีหุ้นน่าจะดีขึ้น เพราะฝ่ายวิจัยมองดัชนีปีนี้อ้างอิงอัตราค่าพี/อีระดับ 12 เท่า หรือดัชนีสิ้นปีนี้อยู่ที่ 754 จุด แต่อยู่บนสมมุติฐานที่ว่ากำไรบริษัทจดทะเบียนโต 13% และเศรษฐกิจขยายตัวไม่ต่ำกว่า 3% 
ดังนั้นหากดัชนีปรับตัวต่ำกว่าระดับ 750 จุด จึงเป็นจังหวะให้นักลงทุนทยอยเข้ารับซื้อได้ และเชื่อว่าแรงขายของนักลงทุนต่างชาติน่าจะชะลอตัวลง เพราะต้นทุนเฉลี่ยของนักลงทุนต่างชาติอยู่ที่ดัชนีบริเวณ 750 จุด และเห็นว่าต่างชาติได้ขายสุทธิออกมามากแล้ว